
AMCAN(ION):
· Darparu cyflwyniad i Addysg Gorfforol yn y Cwricwlwm Cenedlaethol ac i ddatblygiad corfforol a datblygiad creadigol o fewn y Cyfnod Sylfaen. 
· Datblygu dealltwriaeth a gallu i ddylunio tasgau dysgu sy’n cymryd i ystyriaeth arddulliau dysgu ac addysgu gwahanol.

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyrwyr allu dangos y gallu i:
1. dangos gwybodaeth a dealltwriaeth fanwl o raglenni astudio Addysg Gorfforol yn y Cwricwlwm Cenedlaethol ac o ddatblygiad corfforol a chreadigol yn y Cyfnod Sylfaen;
2. dangos cydnabyddiaeth o bwysigrwydd ffactorau aeddfedu a datblygiad corfforol wrth osod tasgau o fewn Addysg Gorfforol; 
3. mynegi’n eglur athroniaeth bersonol ynghylch gwerth Addysg Gorfforol a chwaraeon ysgol o fewn addysg plant. 

CYNNWYS DANGOSOL
· Lleoli Addysg Gorfforol yn hanesyddol ac yn gryno o fewn addysg wladol a’r modd y datblygodd ei lle yn y Cwricwlwm Cenedlaethol. 
· Categorïau addysg Peter Arnold sef 'trwy’, ‘ynghylch’ ac ‘ynghlwm’ â’r corfforol neu symudiad. 
· Rôl Addysg Gorfforol yn llenyddiaeth Llythrennedd Corfforol a’r agenda gweithgarwch corfforol gydol oes.
· Datblygiad corfforol ac echddygol yn ystod plentyndod cynnar a hwyr hyd at lencyndod. 
· Datblygu sgiliau ar draws y cwricwlwm trwy Addysg Gorfforol.
· Cynllunio ar gyfer dysgu – llunio deilliannau dysgu, tasgau dysgu a gwerthuso addysgu effeithiol.

STRATEGAETH DYSGU AC ADDYSGU

Mewn darlithoedd cyflwynir y myfyrwyr i’r materion damcaniaethol sy’n sail i Addysg Gorfforol o safon. Bydd gweithdai ymarferol yn archwilio’r syniadau hyn mewn lleoliad ymarferol, a fydd yn cynnwys cyfleoedd i addysgu plant neu gyd-fyfyrwyr.
Dyrennir yr addysgu fel a ganlyn i gyflwyno’r modwl: 

	Math o Weithgaredd
	Oriau
	Canran 

	Dysgu ar yr amserlen
	45
	23

	Dysgu annibynnol
	155
	77

	Dysgu drwy leoliadau
	0
	0

	CYFANSWM
	200
	100%



ASESU
Disgrifiad o bob elfen asesu a’r pwysiad, ynghyd ag enghraifft ar gyfer dulliau newydd o asesu:

Elfen Asesu 1 – 50%

Traethawd ysgrifenedig (2000 o eiriau) 

Enghraifft

Gan gyfeirio at ddogfennaeth y cwricwlwm cenedlaethol a llenyddiaeth berthnasol arall, rhowch enghreifftiau a thrafodwch sut y gall tasgau dysgu penodol a luniwyd ac a gyflwynwyd gennych ddatblygu sgiliau allweddol mewn plant. 

Elfen Asesu 2 – 50%

Cyflwyniad	 (10 munud).

Enghraifft
Pam dylai athrawon ddefnyddio ystod eang o strategaethau addysgu wrth addysgu Addysg Gorfforol?

Crynodeb o’r Asesiad
	Math o Weithgaredd
	Canran 

	Arholiad ysgrifenedig
	

	Gwaith cwrs
	50

	Ymarferol
	50

	CYFANSWM
	100%









ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy


	
	Nac ydy


	Os ydy, rhowch fanylion cryno (dim mwy na 100 o eiriau):

Mae gan Addysg Gorfforol o safon uchel y gallu i gael effaith gadarnhaol ar lefelau gweithgarwch corfforol.  Mae gan fyfyrwyr sy’n astudio’r modwl y gallu i effeithio ar iechyd a lles unigolion dan eu cyfarwyddyd.  Yn y tymor byr, mae hyn yn cynnwys disgyblion ysgol gynradd sy’n rhan o’r modwl.  Yn y tymor hirach gellid gweld effaith ehangach wrth i fyfyrwyr raddio i rolau yn y maes yn y dyfodol. 
Mae addysgu Addysg Gorfforol hefyd yn datblygu sgiliau cymdeithasol ehangach (e.e. cyfathrebu, gwaith grŵp) gan hyrwyddo dinasyddiaeth gadarnhaol.  

